Gran Enciclopedia Aragonesa

La Gran Enciclopedia Aragonesa, davezu embrevida como GEA, ye una enciclopedia temática sobre Aragón.

 Historia 

 Antecedentes 
El precedente de la GEA ye la obra Los aragoneses, espublizada en 1977 pola editorial Istmo; ún de los sos autores ye Eloy Fernández Clemente.

 Ediciones impreses 
En 1978 José Mª Sáiz, fundador de la editorial Unión Aragonesa del Libro (UNALI) propón a Eloy Fernández Clemente entamar una enciclopedia sobre Aragón, que va ser asoleyada ente 1980-1981. Esta primer edición de la Gran Enciclopedia Aragonesa espublizóse en 12 tomos y tuvo una gran acoyida.

Ente 1983 y 2007 publicáronse los Apéndices I a V. Fueron directores de los apéndices: Eloy Fernández Clemente (I, III y IV), Manuel Martín Bueno (II) y Wifredo Rincón García (V).

En 1999, la editora del diariu El Periódico de Aragón adquirió los derechos de la enciclopedia y actualizóla, publicando al añu siguiente una nueva edición de la que se vendieron más de 8000 exemplares.Esta nueva edición ye popularmente conocida como GEA 2000. En febreru de 2003, espublizóse'l so primer y únicu tomu d'actualización, l'apéndiz I qu'ente les sos fueyes recoyía los dos últimos años de la vida d'Aragón.El Periódico actualiza la Enciclopedia Aragonesa

GEA 2000 reordenó toles voces ya incluyó nun mesmu orde alfabéticu les de tolos apéndices publicaos hasta entós, Apéndiz I (1983), Apéndiz II (1987) y Apéndiz III (1997), polo qu'esa nueva edición tien 16 tomos.

 GEA OnLine 
La enciclopedia empezó a pasar del papel a una versión en dixital en 2002, y en setiembre de 2003 llanzóse la versión 1.0 de la Gran Enciclopedia Aragonesa On-Line, que va ser conocida como GEA OnLine.
El Gobiernu d'Aragón sofitó la revisión y anovación de los conteníos de la enciclopedia en llinia p'adautalos al currículu aragonés y fomentar asina'l so usu didácticu, al empar que'l so accesu llibre per internet.

 Bibliografía 

 Referencies 

 Enllaces esternos 
 Portada de la GEA.

Categoría:Enciclopedies en llinia
Categoría:Cultura d'Aragón